**ΑΣΚΗΣΕΙΣ ΕΠΑΝΑΛΗΨΗΣ ΣΤΗ ΓΡΑΜΜΑΤΙΚΗ - ΑΠΑΝΤΗΣΕΙΣ**

**1.**Κλίνω το ρήμα **κάθομαι** στον ενεστώτα της παθητικής φωνής.

κάθομαι –κάθεσαι – κάθεται – καθόμαστε – κάθεστε ή καθόσαστε- κάθονται Βιβλίο Γραμματικής σελίδα 145

**2.**Γράφω τον αόριστο των παρακάτω ρημάτων.

μπαίνω : μπήκα σαλπάρω : σαλπάρισα

βρίσκω : βρήκα δακρύζω : δάκρυσα

βγαίνω : βγήκα αθροίζω : άθροισα

παίρνω : πήρα δανείζω : δάνεισα

περνώ : πέρασα βλασταίνω : βλάστησα

στήνω : έστησα προβάρω : προβάρισα

μεθώ : μέθυσα φλυαρώ : φλυάρησα

μηνώ : μήνυσα αναβλύζω : ανάβλυσα

**3.**Σχηματίζω ρήματα από τις παρακάτω λέξεις.

χρώμα : χρωματίζω βίδα : βιδώνω

ταξίδι : ταξιδεύω ζεστός: ζεσταίνω

όμορφος : ομορφαίνω αέρας: αερίζω

αγνάντια : αγναντεύω φυτό: φυτεύω

**4.**Κλίνω τον παρατατικό του ρήματος **βαριέμαι** .

βαριόμουν(α) – βαριόσουν(α) – βαριόταν(ε) – βαριόμασταν ή βαριόμαστε – βαριόσασταν ή βαριόσαστε - βαριόνταν(ε) ή βαριόντουσαν ή βαριούνταν(ε) Βιβλίο Γραμματικής σελίδα 150

5.Γράφω την προστακτική του αορίστου των παρακάτω ρημάτων.

ΡΗΜΑΤΑ ΠΡΟΣΤΑΚΤΙΚΗ

(εσύ) (εσείς)

**λέω**  πες πείτε

**βλέπω** δες δείτε

**πίνω** πιες πιείτε

**έρχομαι** έλα ελάτε

**τρώω** φάεφάτε

**6**. Βάζω **-ούμαι**  ή -**ούμε** , -**είτε**  ή -**είται.**

Το σώμα μας αποτελείται από σάρκα και οστά. Όλοι οι άνθρωποι αποτελούμε τον πληθυσμό της γης. Εσείς πάντα τον δικαιολογείτε αλλά πιστεύω πως δεν δικαιολογείται με τίποτα γι' αυτό που έκανε.

Η υπομονή μου εξαντλείται και σεις εξαντλείτε και τα τελευταία περιθώρια διαλόγου.

**7.** Γράφω τις μετοχές του παθητικού ενεστώτα.

**ΡΗΜΑΤΑ** **ΜΕΤΟΧΗ ΕΝΕΣΤΩΤΑ**

κρατούμαι κρατούμενος, -η, -ο

κατηγορούμαι κατηγορούμενος, -η, -ο

καταζητούμαι καταζητούμενος, -η, -ο

ενδιαφέρομαι ενδιαφερόμενος, -η, -ο

εμπορεύομαι εμπορευόμενος, -η, -ο

διαμαρτύρομαι διαμαρτυρόμενος, -η, -ο

εργάζομαι εργαζόμενος, -η, -ο

παραπονούμαι παραπονούμενος, -η, -ο

φορολογούμαι φορολογούμενος, -η, -ο

**8. Γράφω τις μετοχές του παθητικού παρακειμένου.**

γράφω γραμμένος

μαζεύω μαζεμένος

σκύβω σκυμμένος

χάνω χαμένος

καίω καμένος

βάφω βαμμένος

κλέβω κλεμμένος

αργοπορώ αργοπορημένος

ράβω ραμμένος

νοθεύω νοθεμένος

αλείφω αλειμμένος

τρίβω τριμμένος

ντύνω ντυμένος

στρίβω στριμμένος

ξηλώνω ξηλωμένος

θλίβομαι θλιμμένος

**9. Σχηματίζω τον αόριστο και την μετοχή του ενεστώτα**

**ενεστώτας αόριστος μετοχή ενεστώτα**

βοηθώ βοήθησα βοηθώντας

οδηγώ οδήγησα οδηγώντας

χαιρετώ χαιρέτησα χαιρετώντας

τρυπώ τρύπησα τρυπώντας

κυβερνώ κυβέρνησα κυβερνώντας

ρωτώ ρώτησα ρωτώντας

μεθώ μέθυσα μεθώντας

μηνώ μήνυσα μηνώντας

**10. Γράφω τη γενική του ενικού και του πληθυντικού.**

|  |
| --- |
| η αλυσίδα της αλυσίδας των αλυσίδων |
| η ερμηνεία της ερμηνείας των ερμηνειών |
| η θεωρία της θεωρίας των θεωριών |
| η εικόνα της εικόνας των εικόνων |
| η πινακίδα της πινακίδας των πινακίδων |
| η παγίδα της παγίδας των παγίδων |
| η ώρα της ώρας των ωρών |
| η κεραία της κεραίας των κεραιών |
| η γλώσσα της γλώσσας των γλωσσών |
| η ταυτότητα της ταυτότητας των ταυτοτήτων |
| η αίθουσα της αίθουσας των αιθουσών |
| η άδεια της άδειας των αδειών |
| η τράπεζα της τράπεζας των τραπεζών |
| η ποιότητα της ποιότητας των ποιοτήτων |
| η πιθανότητα της πιθανότητας των πιθανοτήτων |
| η ταχύτητα της ταχύτητας των ταχυτήτων |